bod ffordd ar y Sul wedi cychwyn ar lein y Cambrian, a flwyddyn nesa bydd y nifer o drenau ar y Sul yn cynyddu i 5 bob ffordd. Mae trafodaethau yn dal yn mynd ymlaen ynglyn a cario llwythi a targedu y masnach goed ay.y.yb a trosgludiad nwyddau archfarchnadoedd. Mae yna grwp yn edrych ar y sefyllfa ar broject Cymru gyfan. Mae problemau wedi codi yn gorsaf rheilffordd Amwythig pan mae teithwyr am lein y Cambrian yn gorfod newid platfform gyda ychydig o amser. Mae y tren pedair cerbyd o'r Amwythig i'r arfordir yn gwahanu yn Machynlleth pan mae 2 gerbyd yn mynd am Aberystwyth a 2 i Bwllheli. Fe wnaeth yr hyfforddiant amgylcheddol amlygu yr angen i ail gylchu a torri lawr ar wastraff plastic a mae yna grwp bywiog yn lleol sydd casglu gwastraff plastic ar y traethau. Mae gan y caffi ddwr ffiltro a gall poteli gael eu ail llenwi yna. Mae y newidiadau i'r sustem gofal cartref gyda rhai ardaloedd yn mynd i'r sector preifat a rhai ardaloedd yn aros gyda sector y Cyngor yn dal i fynd ymlaen. Mae yr Aelod Portffolio am gofal, Cyng. Dafydd Meurig yn ffafrio i fwy o ardaloedd aros gyda'r Cyngor a mae gweithwyr yn anhapus gyda llawer wedi gadael yn barod. Mae yna item craffu dydd Iau i gysidro diffyg gweithwyr mewn gofal. Mae gan y ward hon 18% o dai i gyd yn ymglymedig i ofal un ffordd neu llall. Mae newid staff yn Ysgol Ardudwy yn Harlech, mae rhai disgyblion wedi symud i ysgolion eraill a mae rhai disgyblion wedi newid ysgol ag yn nawr yn mynd i Ardudwy. Mae Dirprwy Bennaeth newydd o Ysgol Bro idris, Dolgellau i fod i gychwyn yn mis Medi a gafodd ei chyflwynoi i'r Llywodraethwyr. Fe gafodd cais i ddisgybl eistedd arholiadau yn y saesneg ei wrthod. O dan rhai ymgalchiadau mae ceisiadau yn cael eu caniatau. Mae y grwp adfywio i gysylltu gyda grwpiau eraill er mwyn cael projectau ar y cyd, digwyddiadau a.y.y.b er mwyn osgoi gwrthdrawiad o ddigwyddiadau a mae y grwp wedi cytuno ymuno a Mantell Gwynedd. Mae gan y grwp rhyw £2,500 o gronfa ar gael ag yn daliad tua £2,000 i grwpiau cyswllt arall. Mae trafodaethau preifat yn cymeryd lle ynglyn a tir wrth mynedfa maes parcio y neuadd bentref ar ol i breswylydd gytuno ariannu y project am 5 mlynedd. Cafwyd dau gyflwyniad yng Nghyngor Pobl Hyn pan bod Llywodraeth Cymru eisiau gwybod sut mae yr henoed yn ymdopi a fe amlygwyd oherwydd y diffyg ariannu i Lywodraeth Leol gan y Llywodraeth Ganol bod hyn yn amharu ar wasanaethau ag hefyd fe bwysleiswyd y dylai bod cofrestr o breswylwyr bregus ar gael. 'Rwyf ar gael ar 01341242758 neu 07340035378 e.joneswilliams@btinternet.com

#### 6.8 CEISIADAU CYNLLUNIO Render allanol hufen - 38 Llwyn Ynn, Talybont (NP5/58/620)

Cefnogi y cais hwn ond byddai yr Aelodau yn falch o gael gwybod pam bod rhaid cael caniatad cynllunio i gario allan y math yma o waith.

Cadw gwaith di- awdurdod i'r adeilad a trosi i uned gwyliau, yn cynnwys ffordd mynediad newydd a gosod gwaith trin carthion - Nant Eos, Dyffryn Ardudwy (NP5/58/363F) Cefnogi y cais hwn.

#### Ceisiadau Cynllunio a penderfyniad arnynt

Ddim wedi dod i law ers y cyfarfod diwethaf

#### 6.9 MATERION YN CODI A Cynllun Cyllideb

Adroddwyd bod £12,378.51 wedi cael ei wario ers cychwyn y flwyddyn ariannol newydd a bod hyn yn £6,135.99 o wariant yn llai na oedd wedi cael ei glustnodi yn y gyllideb am y flwyddyn a bod hyn oherwydd nid oedd y gost o £4,000 fel cyfraniad i gadw y toiledau cyhoeddus yn agored heb gael ei wario, ddim gwariant wedi bod gyda'r fynwent (£580 wedi ei glustnodi),ag hefyd nid oes ddim costau wedi bod gyda'r sedd (£500 wedi ei glustnodi). 'Roedd insiwrant y Cyngor ddim ond £1,759 a £2,200 wedi ei glustnodi.

#### B Grwp Gwella Dyffryn Ardudwy a Talybont

Yn absenoldeb y Cyng. Steffan Chambers adroddodd y Clerc ei fod wedi derbyn yr adroddiad canlynol ganddo - Clwb Ieuenctid: bod datblygiadau sylweddol wedi bod ers cyfarfod diwethaf y Cyngor a bod y Clwb wedi cael stondin cacennau yn y pentref i gasglu arian at y clwb casglwyd £255, ag hefyd eu bod wedi cael raffl bach yn parti bedydd Ela, Erin a Ruby ym mis Mai a bod £66 yn ychwanegol wedi cael ei gasglu. Bydd cyfarfod cyhoeddus i geisio sefydlu pwyllgor i'r clwb gyda dyddiad ei gadarnhau. 573........................................Cadeirydd